หุ้นป่วนหนักปิดเช้าบวก1.79จุด
ความเคลื่อนไหวดัชนีช่วงเช้าผันผวน แกว่งตัวแรง ก่อนปิดภาคเช้าบวกขึ้นมา 1.79 จุด ซื้อขายกว่า 2.3 หมื่นล้าน
23 ม.ค. 2556

ความเคลื่อนไหวดัชนีช่วงเช้าผันผวน แกว่งตัวแรง ก่อนปิดภาคเช้าบวกขึ้นมา 1.79 จุด ซื้อขายกว่า 2.3 หมื่นล้าน
ดัชนีหุ้นไทยเช้าวันที่ 23 ม.ค.ผันผวนแกว่งตัวในแดนบวกสลับแดนลบ สุดท้ายปิดดัชนีปรับตัวเพิ่มขึ้น1.79จุดหรือ0.12%มาปิดที่ 1,435.88 จุด ด้วยมูลค่าการซื้อขาย 23,739.47 ล้านบาท ดัชนีเคลื่อนไหวระหว่าง1,430.12-1,444.85 จุด
นักวิเคราะห์บริษัทหลักทรัพย์(บล.)ธนชาตยังคาดหวังว่าแรงซื้อจากนักลงทุนต่างชาติจะกลับมาเป็น “ตัวช่วย” ของกลุ่มหุ้นขนาดใหญ่ต่อเนื่อง โดยเฉพาะกลุ่มหุ้นที่มีรายได้อิงกับการบริโภคภายในประเทศอย่างกลุ่มสื่อสาร ธนาคาร และค้าปลีก เนื่องจากแนวโน้มเศรษฐกิจภายในประเทศแข็งแกร่งกว่าที่คาดการณ์ไว้เดิม
นอกจากนั้น ยังแนะนำ "ทยอยสะสม" หุ้นกลุ่มธนาคาร และสื่อสาร : แนะนำ “ทยอยสะสม” กลุ่มหุ้นขนาดใหญ่อย่างธนาคารกสิกรไทย( KBANK)ธนาคารไทยพาณิชย์(SCB)บริษัทชินคอร์ปอเรชัน(INTUCH)บริษัทแอดวานซ์อินโฟร์เซอร์วิส(ADVANC)บริษัทซีพีออลล์(CPALL)และบริษัทบีทีเอสกรุ๊ป(BTS )ต่อเนื่อง โดยคาดว่า ดัชนีจะอยู่เปลี่ยนรูปแบบ จากกลุ่มหุ้นขนาดกลาง มาเป็นหุ้นขนาดใหญ่ สำหรับหุ้นหลัก แนะนำ “ซื้อ” ADVANC INTUCH CPALL BTSบริษัทจัสมิน( JAS)บริษัทแสนสิริ( SIRI)บริษัทกันกุลเอ็นจิเนียริง( GUNKUL)ธนาคารทหารไทย( TMB )บริษัทเดมโก้(DEMCO)บริษัทวีจีไอ โกลบอล มีเดีย( VGI )เหมือนเดิม
5อันดับหลักทรัพย์ที่ซื้อขายสูงสุด 
KTB มูลค่า 1,166.05 ล้านบาท ปิด 21.90 บาท +0.60 บาท หรือ +2.82%
TRUE มูลค่า   835.05 ล้านบาท ปิด   5.65 บาท  -0.10 บาท  หรือ -1.74%
BTS มูลค่า   647.68 ล้านบาท ปิด   7.45 บาท  -0.05 บาท  หรือ -0.67%
UV มูลค่า  644.93 ล้านบาท  ปิด  14.80 บาท  -0.30 บาท หรือ -1.99%
BBL มูลค่า  536.57 ล้านบาท ปิด 194.00 บาท -2.00 บาท  หรือ -1.02%